En mand er blevet kørt til hospitalet efter en trafikulykke tirsdag morgen.

En personbil og en traktor er tirsdag morgen kollideret ud for Korupvej 79 nordøst for Hadsund. Der blev slået alarm lidt over klokken otte. Beredskabet i Mariagerfjorde Kommune kørte herefter ud til stedet, hvor føreren af bilen sad fastklemt. Her blev han klippet fri, og han er nu blevet kørt på hospitalet. - Manden i bilen har fået brud på arme og ben, men er okay efter omstændighederne, siger Per Vagn Nielsen, vagtchef ved Nordjyllands Politi.